Tliet Bulgari li l-ġimgħa li għaddiet kienu qed jittalbu il-Belt spiċċaw tressqu il-Qorti akkużati li għexu ħajja ta’ għażż u vagabundaġġ. Huma kienu mixlijin ukoll li mmolestaw lin-nies meta kienu qed jittalbu u dan huwa kontra l-liġi skont l-kodiċi kriminali. L-Ispettur Darryl Borg qal li kien qed jirċievi bosta ilmenti mingħand turisti li l-akkużati kienu qed jittalbu. L-Avukat Joe Mizzi li kien qed jidher għall-akkużati qal li jiddispjaċihom ħafna ta’ dak li għamlu u qalu li ma kienux jafu li f’Malta hawn liġi li wieħed ma jistax jittalab u għalhekk ammettew l-akkużi. Fis-sentenza tagħha il-Magistrat Audrey Demicoli ordnat lill-akkużati biex ma jagħmlux reat ieħor fi żmien 12 il-xahar.